เรื่องร้องเรียน (เสียงรบกวน) วันที่ 2023-01-17 07:22:15 — แขวงคลองจั่น เขตบางกะปิ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660001610

ขอให้แก้ไขปัญหาเสียงดังรบกวนจากการจัดกิจกรรมสันทนาการของโรงเรียนวัดศรีบุญเรือง ซอยรามคำแหง 107  เขตบางกะปิ   เนื่องจากผู้ร้องแจ้งว่าโรงเรียนดังกล่าวเป็นโรงเรียนระดับประถมศึกษาที่อยู่ในสังกัดของกรุงเทพมหานคร แต่ทางโรงเรียนฯ มีการจัดกิจกรรมสันทนาการบ่อยเกินไปเป็นประจำ โดยมีการใช้ไมโครโฟนเสียงดังหันออกไปบริเวณที่อยู่อาศัยของอัสสกาญจน์เพลส คอนโด คอนโดมิเนียม ตั้งแต่เวลาช่วงเช้าโดยเสียงจะดังไปจนถึงตึก 6 ส่วนตึก 7,9 จะติดกับกำแพงของโรงเรียนฯ ล่าสุดทางโรงเรียนฯ มีการจัดงานไม่แน่ใจว่าจัดงานกีฬาสีหรืองานวันเด็กเสียงดังรบกวนไปทั่วบริเวณติดต่อกันมาประมาณ 3-4 วันแล้ว ตั้งแต่เวลาเช้าจนถึงปัจจุบัน (วันที่ 13 มกราคม 2566) เวลา 14.12น. และยังมีการจุดประทัดร่วมด้วย โดยมีบุคลากรครูผู้ชายเป็นคนนำด้านสันทนาการ (ไม่ทราบชื่อ) ทำให้รบกวนการพักผ่อนและสร้างความรำคาญให้กับผู้ร้องและประชาชนในพื้นที่หลายหลังคาเรือน ซึ่งผู้ร้องมองว่าควรเน้นการเรียนการสอนไม่ใช่เน้นสันทนาการ ส่งผลให้ได้รับความเดือดร้อนเป็นอย่างมาก  และเมื่อวันที่ 12 มกราคม 2566 ผู้ร้องได้โทรศัพท์ติดต่อไปยังโรงเรียนฯ ทางเจ้าหน้าที่รับฟังแต่ยังไม่มีการแก้ไขปัญหาเสียงดังให้ และวันที่ 13 มกราคม 2566 ได้ติดต่อแจ้งเรื่องไปยังสถานีตำรวจนครบาลหัวหมากแล้ว ประสบปัญหามาเป็นระยะเวลาประมาณ มากกว่า 1 ปี   จึงประสงค์ให้หน่วยงานที่เกี่ยวข้องแก้ไขปัญหาเสียงดังรบกวนจากการจัดกิจกรรมสันทนาการของโรงเรียนวัดศรีบุญเรือง  เพื่อบรรเทาความเดือดร้อนของผู้ร้องและประชาชนในพื้นที่ด้วย

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata